**Paskaidrojuma raksts**

**Madonas novada pašvaldības 2022.gada 31. marta**

**saistošajiem noteikumiem Nr. 7**

**“Kārtība, kādā klasificējamas, sakārtojamas vai nojaucamas vidi degradējošas, sagruvušas vai cilvēku drošību apdraudošas būves Madonas novada pašvaldības teritorijā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss projekta satura izklāsts | Saistošie noteikumi izdoti saskaņā ar likuma “Par pašvaldībām” 43.panta pirmās daļas 5.punktu, kas nosaka, ka *“dome ir tiesīga izdot saistošus noteikumus, paredzot administratīvo atbildību par to pārkāpšanu, ja tas nav paredzēts likumos, šādos jautājumos: par namu un to teritoriju un būvju uzturēšanu.”*  Saistošie noteikumi nosaka kārtību, kādā Madonas novada pašvaldības teritorijā ir jāuztur būves, būves tiek klasificētas par vidi degradējošām, sagruvušām vai cilvēku drošību apdraudošām, kā arī kārtību, kādā jāsakārto vai jānojauc būves, kas klasificētas par vidi degradējošām, sagruvušām vai cilvēku drošību apdraudošām. |
| 1. Saistošo noteikumu projekta nepieciešamības pamatojums | Saistošie noteikumi tiek izdoti, lai Madonas novada pašvaldības teritorijā nodrošinātu vizuāli pievilcīgu un sakārtotu vidi, kas neapdraud pašvaldības iedzīvotāju drošību, kā arī noteiktu būves īpašnieka (valdītāja) pienākumu uzturēt būves atbilstoši Latvijas Republikā spēkā esošajiem normatīvajiem aktiem. Saistošajos noteikumos noteiktā kārtība, kādā būves Madonas novada pašvaldības teritorijā atzīstamas par vidi degradējošām, sagruvušām vai cilvēku drošību apdraudošām, ir priekšnoteikumus, lai piemērotu likuma “Par nekustamā īpašuma nodokli” 3.panta (14) daļu, proti, piemērotu paaugstinātu nekustamā īpašuma nodokļa likmi attiecībā uz vidi degradējošām, sagruvušām vai cilvēku drošību apdraudošām būvēm. |
| 1. Informācija par plānoto projekta ietekmi uz pašvaldības budžetu | Nav tiešas ietekmes. |
| 1. Informācija par plānoto saistošo noteikumu projekta ietekmi uz uzņēmējdarbības vidi pašvaldības teritorijā | Nav tiešas ietekmes. |
| 1. Informācija par administratīvajām procedūrām | Saistošajos noteikumos noteikto prasību izpildi kontrolē Madonas novada pašvaldības Vidi degradējošo būvju komisijas un Madonas novada Būvvalde. Lēmumus minēto saistošo noteikumu ietvaros pieņem Madonas novada pašvaldības Vidi degradējošo būvju komisija. Madonas novada pašvaldības Vidi degradējošo būvju komisijas lēmumus var apstrīdēt pašvaldības Administratīvo aktu strīdu komisijā. Madonas novada pašvaldības Administratīvo aktu strīdu komisijas lēmumus par Vidi degradējošo būvju komisijas lēmumiem var pārsūdzēt tiesā. |
| 1. Informācija par konsultācijām ar privātpersonām | Nav notikušas. |

|  |  |
| --- | --- |
| Domes priekšsēdētājs | A.Lungevičs |
|  |  |